ได้เห็นโฆษณาและรีวิวของทางร้าน ดูรูปเบอร์เกอร์แล้วน่ากินมากๆ ไปมา 3 รอบ ปรากฎว่าร้านไม่เปิดเลย แอบงงอยู่เล็กๆ ว่าเค้าเปิดกี่โมงกันแน่ ในเฟสบุ๊คของทางร้านบอกเปิดตั้งแต่เที่ยง ผ่านไปยังไม่เปิดเลย อุตส่าห์ตั้งใจไป ทีนี้ลองไม่ตั้งใจ ไปบ่ายเลยแล้วกัน ร้านเปิดแล้ว สั่งเบอร์เกอร์ไป เพราะเห็นว่าในรูปน่ากินมาก ราคาก็ไม่แพงนะ หมู 80 บาท เนื้อ 100 บาท จะเพิ่มเบคอน เพิ่มชีส เพิ่มไข่ก็บวกเงินเข้าไป  ลืมบอกไปที่ร้านมีคนทำคนเดียวนะคะตอนที่เราไป ระหว่างรอมาสำรวจบรรยากาศภายในร้านกัน ร้านดูอึมครึม ไม่ค่อยสะอาด มีกลิ่นไม่ค่อยดี เหมือนอยู่ในโลกที่ 3 จริงๆ มียุงด้วย ช่วงนี้ยิ่งมีข่าวไข้เลือดออกเยอะด้วย น่ากลัว เป็นไปได้อยากให้ร้านดูแลเรื่องความสะอาดและกลิ่นด้วยนะคะ จะดีมากๆ เลย โอเค...เบอร์เกอร์มา ลองชิมดู เค็มแฮะ อันนี้เป็นความเห็นส่วนตัวนะคะ คนอื่นอาจจะว่าไม่เค็ม ก็ทานได้นะ ไม่ถึงกับแย่ ใครอยากรู้ต้องไปลองดูเองนะจ๊ะ ลืมบอกไปว่าร้านตั้งอยู่แถวๆ  เส้นวัดอีสาน มาทางร้านโจโจ้เป็ดย่าง